b'\n_START_ARTICLE_\nLuis \xc3\x81ngel Rojo Duque\n_START_SECTION_\nTraject\xc3\xb2ria\n_START_PARAGRAPH_\nVa estudiar Dret en la Universitat Complutense de Madrid i el 1957 es va llicenciar en ci\xc3\xa8ncies econ\xc3\xb2miques per la mateixa Universitat. Va ampliar estudis en la London School of Economics. Fou T\xc3\xa8cnic Comercial de l\'Estat en 1957 i catedr\xc3\xa0tic de Teoria Econ\xc3\xb2mica de la Facultat de Ci\xc3\xa8ncies Econ\xc3\xb2miques de la Universitat Complutense de Madrid, en 1966._NEWLINE_Va ingressar en el Banc d\'Espanya en 1971, com a director general d\'estudis. En 1988 va ser nomenat Sotsgovernador del Banc fins a juliol 1992, data que ascendeix al c\xc3\xa0rrec de Governador del Banc, c\xc3\xa0rrec que exerc\xc3\xad fins a juliol de 2000. Des del seu c\xc3\xa0rrec com Governador del Banc va ser qui va inaugurar la llei d\'autonomia de l\'organisme emissor, va intervenir Banesto i tamb\xc3\xa9 particip\xc3\xa0 activament en la gestaci\xc3\xb3 i naixement de l\'euro, la moneda \xc3\xbanica. Va ser vicepresident de l\'Institut Monetari Europeu, antecedent del Banc Central Europeu. Des dels seus c\xc3\xa0rrecs en el Banc d\'Espanya fou el dissenyador de la pol\xc3\xadtica monet\xc3\xa0ria portada a terme durant molts anys, contribuint a l\'enfortiment del sistema financer espanyol. _NEWLINE_Luis \xc3\x81ngel Rojo destac\xc3\xa0 per la seva tasca pedag\xc3\xb2gica com a professor universitari i com a autor del llibre "Renta, precios y Balanza de Pagos" molt dif\xc3\xb3s a totes les universitats espanyoles. Ha estat considerat com el mestre d\'una generaci\xc3\xb3 d\'economistes espanyols i aix\xc3\xad l\'hi va recon\xc3\xa8ixer en 2004 el ministre d\'economia Pedro Solbes durant un homenatge al professor Rojo a l\'Aula Magna de la Facultat d\'Econ\xc3\xb2miques de la Universitat Complutense de Madrid. _NEWLINE_Despr\xc3\xa9s de la seva retirada del c\xc3\xa0rrec de governador del Banc d\'Espanya form\xc3\xa0 part del consell d\'administraci\xc3\xb3 del Banco de Santander i Corporaci\xc3\xb3 Financera Alba. Afeccionat a la pintura, col\xc2\xb7labor\xc3\xa0 amb l\'Associaci\xc3\xb3 d\'amics del Museo del Prado.'